The European Commissioner Thierry Breton - EC - Audiovisual Service  Il-kummissarju tas-swieq interni tal-UE Thierry Breton indika li hu possibbli li l-Ewropa mhux ser iġġedded ir-relazzjoni tagħha ma' AstraZeneca. Intervistat mit-televiżjoni BFMTV ta' Franza Breton qal li fil-waqt li l-Kummissjoni Ewropea tibqa prammatika, l-prijorità f'dak li għandu x'jaqsam mal-vaċċini, hija li dawk id-ditti li magħhom hemm ftehim, jonoraw dak li hemm fil-kuntratti puntwalment. Uffiċjali tal-UE kienu kritiċi ħafna għal AstraZeneca, li ffaċċjat dewmien sinifikanti fil-kunsinna tal-ewwel ammont tal-vaċċin tagħha lill-pajjiżi membri. Il-ftehim oriġinali kien jinkludi x-xiri ta' 120 miljun doża tal-vaċċin għas-27 stat membru fl-ewwel tliet xhur, iżda kull ma ntbagħtu kienu 30 miljun. Apparti minn hekk 70 miljun biss mill-180 miljun doża ordnata mill-UE se jitwasslu fit-tieni kwart. Huwa enfasizza wkoll li kwalunkwe deċiżjoni dwar l-ordni ta 'aktar vaċċini mill-kumpanija ma tiddependix biss fuq "raġunijiet epidemjoloġiċi jew mediċi."